สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 13 ก.ย.59
13 ก.ย. 2559

ดัชนีดาวโจนส์ตลาดหุ้นนิวยอร์กปิดทะยานขึ้น กว่า 200 จุดเมื่อคืนนี้ (12 ก.ย.) หลังจากนางลาเอล เบรนนาร์ด หนึ่งในคณะผู้ว่าการธนาคารกลางสหรัฐ (เฟด) ได้แนะนำให้เฟดดำเนินนโยบายผ่อนคลายทางการเงินต่อไป ซึ่งถ้อยแถลงดังกล่าวช่วยให้ตลาดคลายความวิตกกังวลจากกระแสคาดการณ์ในช่วงก่อนหน้านี้ว่า เฟดอาจจะปรับขึ้นดอกเบี้ยในการประชุมเดือนนี้
ดัชนีเฉลี่ยอุตสาหกรรมดาวโจนส์ปิดที่ 18,325.07 จุด พุ่งขึ้น 239.62 จุด หรือ +1.32% ดัชนี NASDAQ ปิดที่ 5,211.89 จุด เพิ่มขึ้น 85.98 จุด หรือ +1.68% ดัชนี S&amp;P500 ปิดที่ 2,159.04 จุด เพิ่มขึ้น 31.23 จุด หรือ +1.47%
 
ตลาดหุ้นยุโรปปิดร่วงลง เมื่อคืนนี้ (12 ก.ย.) เนื่องจากนักลงทุนยังคงวิตกกังวลเกี่ยวกับกระแสคาดการณ์ที่ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ยในการประชุมเดือนนี้ ซึ่งความกังวลในเรื่องดังกล่าวทำให้นักลงทุนเทขายสินทรัพย์เสี่ยง ซึ่งรวมถึงหุ้น
ดัชนี Stoxx Europe 600 ร่วงลง 1% ปิดที่ 342.23 จุด
ดัชนี CAC-40 ตลาดหุ้นฝรั่งเศสปิดที่ 4,439.80 จุด ลดลง 51.60 จุด หรือ -1.15% ดัชนี DAX ตลาดหุ้นเยอรมันปิดที่ 10,431.77 จุด ร่วงลง 141.67 จุด หรือ -1.34% ดัชนี FTSE 100 ตลาดหุ้นลอนดอนปิดที่ 6,700.90 จุด ลดลง 76.05 จุด หรือ -1.12%
 
ตลาดหุ้นลอนดอนปิดปรับตัวลดลง เมื่อคืนนี้ (12 ก.ย.) เนื่องจากนักลงทุนได้เทขายทำกำไรเป็นวันที่ 2 ติดต่อกัน หลังจากที่ดัชนีพุ่งทะลุแนวต้านทางจิตวิทยาในช่วงก่อนหน้านั้น
ดัชนี FTSE 100 ปิดปรับตัวลง 76.05 จุด หรือ 1.12% แตะที่ 6,700.90 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (12 ก.ย.) หลังจากกลุ่มประเทศผู้ส่งออกน้ำมัน (โอเปก) คาดการณ์ว่าอุปสงค์น้ำมันทั่วโลกจะปรับตัวสูงขึ้นในปีนี้ โดยได้แรงหนุนจากภาวะเศรษฐกิจที่ฟื้นตัวขึ้น นอกจากนี้ ตลาดน้ำมันนิวยอร์กยังได้รับปัจจัยบวกจากสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ   
สัญญาน้ำมันดิบ WTI ส่งมอบเดือนต.ค.เพิ่มขึ้น 41 เซนต์ หรือ 0.9% ปิดที่ 46.29 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 31 เซนต์ หรือ 0.7% ปิดที่ 48.32 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (12 ก.ย.) ทำสถิติปรับตัวลงติดต่อกัน 4 วันทำการ เนื่องจากนักลงทุนยังคงเทขายทำกำไรก่อนที่การประชุมธนาคารกลางสหรัฐ (เฟด) จะมีขึ้นในวันที่ 20-21 ก.ย.นี้ 
สัญญาทองคำตลาด COMEX (Commodity Exchange) ส่งมอบเดือนธ.ค.ปรับตัวลง 8.9 ดอลลาร์ หรือ 0.67% ปิดที่ระดับ 1,325.6 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 36.8 เซนต์ หรือ 1.9% ปิดที่ 19.00 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 24.6 ดอลลาร์ หรือ 2.3% ปิดที่ 1,042.9 ดอลลาร์/ออนซ์
สัญญาพัลลาเดียมส่งมอบเดือนธ.ค.ดิ่งลง 22.75 ดอลลาร์ หรือ 3.4% ปิดที่ 656.70 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (12 ก.ย.) หลังจากนางลาเอล เบรนนาร์ด หนึ่งในคณะผู้ว่าการเฟดกล่าววานนี้ว่า เฟดควรดำเนินนโยบายผ่อนคลายทางการเงินต่อไป ถึงแม้ว่าเศรษฐกิจสหรัฐยังคงมีการฟื้นตัว
ดอลลาร์สหรัฐอ่อนค่าลงเมื่อเทียบกับเยนที่ระดับ 101.84 เยน จากระดับ 102.69 เยน และลดลงเมื่อเทียบฟรังก์สวิส ที่ระดับ 0.9720 ฟรังก์ จากระดับ 0.9755 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3042 ดอลลาร์แคนาดา จากระดับ 1.3029 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1238 ดอลลาร์สหรัฐ จากระดับ 1.1226 ดอลลาร์สหรัฐ ในขณะที่เงินปอนด์ลดลงแตะระดับ 1.3335 ดอลลาร์สหรัฐ จากระดับ 1.3271 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7561 ดอลลาร์สหรัฐ จากระดับ 0.7552 ดอลลาร์สหรัฐ